1912. április 5. Megszületik Örkény István

1930 Érettségi

1934-36 Keresztmetszet címen irodalmi újságot alapít (Németh László, Weöres Sándor és Illyés Gyula is ír ide)

1936 Elveszi első feleségét, Gönczy Flórát.

1938-40 Külföldi tanulmányi utazások

1941 Vegyészmérnökként diplomázott, megjelent Tengertánc című novelláskötete.

1942 Munkaszolgálatos lesz Nagykátán

1943 Hadifogság

1945 Krasznogarszkban történelmet és irodalmat tanít a Központi Antifasiszta Iskolában

1946 Megjelennek az Emlékezők és a Lágerek népe című munkái, illetve a Voronyezs című dráma. Újságíróként a Szabad Népnél helyezkedik el.

1948 Feleségül veszi F. Nagy Angélát. Két gyermekük születik, Angéla és Antal. Budai böjt címen megjelenik második novelláskötete.

1951 Házastársak címen termelési regényt írt, amelyben a főhős brigádjával együtt négyezer százalékban túlteljesíti a vállalásokat.

1952. március 9. Rákosi születésnapjára köszöntőverset ír Illyés Gyula, Zelk Zoltán, Déry Tibor társaságában.

1956 Az Írószövetség elnökségi tagja volt, beszédet mondott a rádióban a hazugságról. Ezután következtek az elhallgattatás évei, ami alatt főleg fordított és írt, de nem publikált.

1958 Feleségül veszi Radnóti Zsuzsát.

1963 Eljön a gyógyszergyárból.

1966 A Jeruzsálem hercegnője című kötetben megjelenik a Macskajáték. A Kortársban kisregényként megjelenik a Tóték.

1967 Kazimir Károly rendezésében megírja a Tóték színpadi változatát, Latinovits alakítja a főszerepet.

1968 Megjelenik az Egyperces novellák. Első infarktusa.

1969 Fábri Zoltán megrendezi a Tótékból az Isten hozta, őrnagy úr című filmet Latinovits és Sinkovits Imre főszereplésével. Ekkor mutatta volna be a Vígszínház a Pisti a vérzivatarban című drámáját, de helyette tíz évig inkább megtiltották ezt.

1971 Bemutatják Szolnokon Székely Gábor rendezésében a Macskajátékot, három nappal később Várkonyi Zoltán a Vígszínházba szerződteti a darabot.

1972 Film készül a Macskajátékból

1977 Rózsakiállítás

1978 Második infarktusa

1979 Bemutatják végre a Pisti a vérzivatarban című darabot. Május 9-én összeroppant a gerince, június 24-én szívelégtelenségben elhunyt.